Незаконно назначен стана шеф на ДАИ - България | Факти.БГ
6 Февруари, 2018 21:10 2 055 5
Незаконно назначен стана шеф на ДАИ
Ивайло Манолов е новият главен директор на Главна дирекция "Автомобилна инспекция", съобщи OFFNews.
Информацията се потвърждава от списъка с контактите на интернет страницата на Изпълнителна агенция "Автомобилна администрация", въпреки че не е официално обявявана.
Името на Манолов е известно от няколко стари скандала.
В края на 2013 година тогавашният министър на транспорта Данаил Папазов обяви, че ще уволни всички 27 регионални директори в страната заради съмнения за продажбата на шофьорски книжки. Сред освободените през декември същата година бе и Манолов, който по това време бе шеф на звеното в София. Именно той отговаряше за 19-те изпитващи в столицата, които по това време бяха хванати да маркират листовки на теоретични изпити на кандидат-шофьори.
Формалният повод за отстраняването на Манолов тогава бе промяна в устройствения правилник и съкращаване на длъжността. Скоро след това обаче е бил върнат на работа и то на по-висока длъжност - държавен инспектор.
В доклад на Инспектората на Министерството на транспорта, информационните технологии и съобщенията с входящ номер РД - 08 - 480 от 27 октомври 2014 г. изрично е констатирано, че това преназначаване е било незаконосъобразно.
1 21:24 06.02.18
Така се случва в мутроландия.Да ни е честито!
НЯМА ЛИ КОЙ ДА ЗАКРИЕ ТАЗИ СТРУКТУРА
3 23:40 06.02.18
Дайте ми противотанкови мини и още тази вечер ще ги заложа и утре дай софия ще липсва като структура и реалност хахахах
4 04:17 07.02.18
Време беше да махнат Търговищкия върл депесар Красимир Сребров
5 21:15 07.02.18
Готин пич, като всички от ГЕРБ!